ЖОГОРКУ ЕВРАЗИЯ ЭКОНОМИКАЛЫК КЕҢЕШИ

ЧЕЧИМ

2023-жылдын «25» майы                     № 3			              Москва шаары


Жогорку Евразия экономикалык кеңешинин айрым чечимдерине өзгөртүүлөрдү киргизүү жөнүндө 

Жогорку Евразия экономикалык кеңешинин 2018-жылдын                             6-декабрындагы № 18 «Евразия экономикалык бирлигинин жалпы газ рыногун түзүү жөнүндө» чечиминде каралган Евразия экономикалык бирлигинин жалпы газ рыногун түзүүнүн биринчи этабында аткарылган иш-чараларын таануу жөнүндө Евразия экономикалык комиссиясынын маалыматын эске алуу менен Жогорку Евразия экономикалык кеңеши чечти:
1. Жогорку Евразия экономикалык кеңешинин чечимдерине тиркемеге ылайык өзгөртүүлөр киргизилсин.
2. Бул Чечим расмий жарыяланган датадан тартып күчүнө кирет.


Жогорку Евразия экономикалык кеңешинин мүчөлөрү:

	         Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	   Россия
Федерациясынан

ТИРКЕМЕ
Жогорку Евразия экономикалык кеңешинин 2023-жылдын                 25-майындагы № 3 чечимине 


Жогорку Евразия экономикалык кеңешинин чечимдерине киргизилүүчү 
ӨЗГӨРТҮҮЛӨР

1. Жогорку Евразия экономикалык кеңешинин 2018-жылдын 
6-декабрындагы № 18 «Евразия экономикалык бирлигинин жалпы газ рыногун түзүү жөнүндө» чечимине:
а) Көрсөтүлгөн чечим менен бекитилген Евразия экономикалык бирлигинин жалпы газ рыногун түзүү программасында:
11-пункттун төртүнчү, жетинчи жана сегизинчи абзацтары алып салынсын; 
12-пунктта:
		биринчи абзацтагы «2022-жылдын 1-январынан» деген сөздөр 
«2024-жылдын 1-январынан» деген сөздөр менен алмаштырылсын; 
	үчүнчү – бешинчи абзацтар алып салынсын; 
онунчу абзац «, анын ичинде бирдиктүү эрежелерди камтыган» деген сөздөр менен толукталсын; 
13-пункт төмөнкүдөй мазмундагы абзац менен толукталсын:
«Бирликтин бажы аймагында Бирликтин жалпы газ рыногунун алкагында газ менен биржалык тооруктар жүзөгө ашырылышы мүмкүн болгон бир же бир нече товардык биржалардын иштешин камсыз кылуу.»; 
II бөлүмдүн 2-бөлүмчөсүнүн «Газдын биржалык тооругун ишке ашыруу тартибин иштеп чыгуу жана кабыл алуу» бөлүмчөсү күчүн жоготту деп таанылсын;
29 жана 30-пункттар күчүн жоготту деп таанылсын;
төмөнкүдөй мазмундагы 34 1 жана 35 1-пункттар менен толукталсын:
«34 1. Концепциянын V бөлүмүнө ылайык мүчө мамлекет мүчө мамлекеттердин товардык биржаларында газ тооругун жүргүзүүнүн максатка ылайыктуулугун, ошондой эле газ менен алмашуу тооруктары жүргүзүлө турган мүчө мамлекеттин товардык биржаларынын санын аныктайт.»;
«35 1. Биржалык сооданын операторлору газдын биржалык тоорук эрежелерин иштеп чыгат жана бекитет.»;
б) аталган чечим менен бекитилген Евразия экономикалык бирлигинин жалпы газ рыногун түзүү боюнча иш-чаралар планында:
1-бөлүмдө:
экинчи графанын 1-пунктунда «2022-жыл» деген сөз «2023-жыл (Бирликтин жалпы газ рыногун түзүү жөнүндө эл аралык келишимге кол коюлган күндөн эрте эмес)» деген сөздөр менен алмаштырылсын; 
2-пункт алып салынсын; экинчи графанын 3-пунктундагы «2020-жыл» деген сөздөр «2023-жыл» деген сөздөр менен алмаштырылсын;
5-пункт алып салынсын; 
экинчи графанын 6-пунктундагы «2021-жыл» деген сөздөр «2023-жыл» деген сөздөр менен алмаштырылсын;
 экинчи графанын 7-пунктундагы «2021-жыл» деген сөздөр «2023-жыл (Бирликтин жалпы газ рыногун түзүү жөнүндө эл аралык келишимге кол коюлган күндөн эрте эмес)» деген сөздөр менен алмаштырылсын;
экинчи графанын 8-пунктундагы «2022-жыл» деген сөздөр «2023-жыл» деген сөздөр менен алмаштырылсын;
II бөлүмдө:
1-пунктта:
биринчи графада «уюштуруу» деген сөз «уюштуруунун максатка ылайыктуулугу жөнүндө чечим кабыл алуу» деген сөздөр менен алмаштырылсын; 
экинчи графадагы «2020-жыл» деген сөздөр «2023-жыл» деген сөздөр менен алмаштырылсын;
үчүнчү графада «маалымат алмашуу тутуму» деген сөздөр «Комиссиянын акты» деген сөздөр менен алмаштырылсын; 
экинчи графанын 2-пунктундагы «2021-жыл» деген сөздөр «2023-жыл (Бирликтин жалпы газ рыногун түзүү жөнүндө эл аралык келишимге кол коюлган күндөн эрте эмес)» деген сөздөр менен алмаштырылсын;
IV бөлүмдө экинчи графанын 3-пунктундагы «2023-жыл» деген сөздөр «2023-жыл (Бирликтин жалпы газ рыногун түзүү жөнүндө эл аралык келишимге кол коюлган күндөн эрте эмес)» деген сөздөр менен алмаштырылсын;
2. Жогорку Евразия экономикалык кеңешинин 2020-жылдын 
11-декабрындагы № 21 «Евразия экономикалык бирлигинин жалпы газ рыногун түзүүнүн экинчи этабына өтүү жөнүндө» чечиминин 1-пунктунун «а» жана «в» пунктчалары күчүн жоготту деп таанылсын.

